section_heading: Naoružavanje srpskog naroda
paragraph_text: mini|[[Vojska Republike Srpske (VRS) nastat će nakon deklarativnog povlačenja jedinica JNA iz BiH, u svibnju 1992. Zapovijed o osnivanju VRS-a izdata je iz Generalštaba Vojske Jugoslavije od strane Blagoja Adžića 10. svibnja 1992.]] Na zaoštravanje političke situacije, SDA je reagirala organizacijom skupa pod nazivom "Patriotska liga za BiH", koji je održan u Bihaću 10. veljače 1991. Na skupu je govorio Alija Izetbegović, koji je ponovno upozorio na mogućnost "obrane oružjem", te rekao da "Bosna i Hercegovina neće biti sastavni dio Velike Srbije".<ref>“Bosna i Hercegovina jedina naša domovina“, Muslimanski glas, 20. 2. 1991., 5. Njegov govor izazvao je reakciju Srpske demokratske stranke, u čijem glasilu je objavljen tekst u kojem su Izetbegoviću posebno zamjerili izjavu kako je "dužnost muslimanskog naroda kao većinskog naroda u Republici čuvati svoje susjede Srbe i Hrvate". Odgovoreno je da su "Srbi sami sebi garancija" i da su "spremni nositi puške".<ref>“Srbi su sebi garancija“, Javnost (List SDS BiH), broj 18., 16. 2. 1991.